Lietuvos paminklai

Lietuvos paminklai, iki 2002 m. „Paminklai“ – Lietuvos valstybės įmonė Vilniuje, Šnipiškių g. 3.

Istorija 
Įkurta 1991 m. A. Jocio iniciatyva prie Paminklotvarkos departamento (dab. Kultūros paveldo departamentas), 1995 m. įmonė reorganizuota į specialios paskirties bendrovę „Lietuvos paminklai“. 2003 m. bendrovės statusas pakeistas į UAB, tuo pačiu plečiant veiklą, pritraukiant lėšų iš Europos Sąjungos struktūrinių fondų. Šios lėšos ir dabar naudojamos Lietuvos kultūros paveldo išsaugojimui bei tvarkymui. Nuo 2007 m. valstybės įmonė. Dirba aukštos kvalifikacijos ekspertai, statybos vadovų atestatus turintys techninės priežiūros inžinieriai, statinių projektų vadovai, architektai, archeologai, iš viso – 45 specialistai.

Veikla 
Įmonė organizuoja kultūros paveldo objektų tyrimus, atlieka projektavimo, konservavimo, restauravimo, remonto ir atkūrimo darbus, nuo 2007 m. t. p. vykdo kultūros paveldo objektų ir vietovių tvarkymą, jų priežiūrą, atlieka tvarkomuosius statybos darbus, specialųjį teritorijų planavimą. Įmonė įgyvendina valstybės, savivaldybių, privačių asmenų, ES struktūrinių fondų finansuojamus kultūros vertybių priežiūros projektus, vykdo paveldotvarkos programas. 1991–2006 m. tvarkė apie 1000 kultūros paminklų už 331 mln. Lt.

Svarbiausi darbai 
 Bernardo, arba Bernardinų, Vilniaus Šv. Pranciškaus Asyžiečio bažnyčia ir vienuolynas
 Vilniaus Šv. Stanislovo ir Šv. Vladislovo arkikatedra bazilika
 Vilniaus Šv. apaštalų Pilypo ir Jokūbo bažnyčia
 Vileišių rūmai
 Verkių dvaro sodyba
 Trakų pusiasalio pilis
 Užutrakio dvaro rūmai
 Kauno Šv. Gertrūdos (Marijonų) bažnyčia 
 Klaipėdos universiteto pastatai
 Jonas Basanavičius gimtinės sodyba, Ožkabaliai, Vilkaviškio rajono savivaldybė
 Kintų vidurinė mokykla, dab. Vydūno kultūros centras-muziejus; Šilutės rajono savivaldybė
 Burbiškių dvaro sodyba, Radviliškio rajono savivaldybė
 buv. Kražių kolegija
 Liškiavos Švč. Trejybės bažnyčia ir vienuolyno ansamblis, Varėnos rajono savivaldybė
 Rumbonių Švč. Trejybės bažnyčia, Alytaus rajono savivaldybė
 Chaimo Frenkelio vila Šiauliuose
 Kurtuvėnų Šv. apaštalo Jokūbo bažnyčia
 Kėdainių sinagogų kompleksas (Kėdainių senoji sinagoga, Kėdainių naujoji sinagoga)
 Plungės dvaro sodyba
 Kretingos dvaro sodyba
 Kretingos Viešpaties Apreiškimo Švč. Mergelei Marijai bažnyčia
 Utenos pašto stotis

Direktoriai 
 Alfonsas Jocys – 1991-1996 m.
 Vydmantas Drumsta – nuo 2000 m.

Šaltiniai

Nuorodos 
Oficiali svetainė 

Lietuvos valstybinės įmonės
Lietuvos mokslo organizacijos
Paminklai Lietuvoje